Diari Oficial de la Generalitat Valenciana


Sumari del DOGV 9173, del 14-09-2021 (2021/9028)

RESOLUCIÓ de 6 de setembre de 2021, del director general de Desenvolupament Rural, per la qual es concedeixen les ajudes al sector vitivinícola de la Comunitat Valenciana per a la promoció en mercats de tercers països recollides en el programa de suport 2019-2023 al sector vitivinícola espanyol (sol·licituds 2021 pagaments 2022).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9173

Data del DOGV
:   14-09-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/9028


Data del document
:   06-09-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 6 de setembre de 2021, del director general de Desenvolupament Rural, per la qual es concedeixen les ajudes al sector vitivinícola de la Comunitat Valenciana per a la promoció en mercats de tercers països recollides en el programa de suport 2019-2023 al sector vitivinícola espanyol (sol·licituds 2021 pagaments 2022). [2021/9028]  
  
Vist el que es disposa en la secció 1a del capítol II del Reial decret 1363/2018, de 2 de novembre, per a l'aplicació de les mesures del programa de suport 2019-2023 al sector vitivinícola espanyol (BOE 266, 03.11.2018).  
Vista la Resolució de 17 desembre de 2020, del director de l'Agència Valenciana de Foment i Garantia Agrària, per la qual es convoquen les ajudes al sector vitivinícola de la Comunitat Valenciana per a la promoció en mercats de tercers països recollides en el Programa de suport 2019-2023 al sector vitivinícola espanyol (FEAGA 2022). (DOGV 8982, 23.12.2020).  
Vist l'acord d'aprovació de la llista definitiva d'accions i programes de la mesura de promoció de vi en tercers països adoptat per la Conferència Sectorial d'Agricultura i Desenvolupament Rural de data 20 de maig de 2021, en el qual s'acorda, sobre la base del Reglament d'Execució (UE) 2020/132 de la Comissió, de 30 de gener de 2020, pel qual s'estableix una mesura d'emergència en forma d'excepció al que es disposa en l'article 45, apartat 3, del Reglament (UE) 1308/2013 del Parlament Europeu i del Consell pel que fa a la contribució de la Unió per a mesures de promoció en el sector vitivinícola, aprovar totes les sol·licituds d'ajuda al 43,51 % de cofinançament.  
  
Vista la Resolució del director de l'Agència Valenciana de Foment i Garantia Agrària, per la qual s'estableix la quantia global màxima definitiva de la convocatòria de les ajudes al sector vitivinícola de la Comunitat Valenciana per a la promoció en mercats de tercers països recollides en el Programa de suport 2019-2023, al sector vitivinícola espanyol (sol·licituds 2021 pagaments 2022) (DOGV 9128, 15.07.2021).  
Vista la proposta de resolució formulada pel subdirector general de Producció Ecològica i Qualitat Agroalimentària, resolc:  
  
Primer. Concessió de les ajudes  
1. Aprovar la concessió de les ajudes al sector vitivinícola de la Comunitat Valenciana per a la promoció en mercats de tercers països, recollides en el programa de suport 2019-2023 al sector vitivinícola espanyol (sol·licituds 2021 pagaments 2022), a les entitats, i pels imports i puntuació, relacionades en l'annex I de la present resolució.  
2. No concedir les ajudes al sector vitivinícola de la Comunitat Valenciana per a la promoció en mercats de tercers països recollides en el programa de suport 2019-2023 al sector vitivinícola espanyol (sol·licituds 2021 pagaments 2022), a les entitats especificades en l'annex II de la present resolució, per causa de desistiment, renúncia o desestimació.  
3. Aquestes ajudes tenen com a objecte millorar la competitivitat dels vins espanyols, i les mesures d'informació i de promoció en tercers països dels productes detallats en l'annex II Reial decret 1363/2018, de 2 de novembre, per a l'aplicació de les mesures del programa de suport 2019-2023 al sector vitivinícola espanyol.  
  
Segon. Obligacions dels beneficiaris  
1. En el termini d'un mes des de l'endemà de la publicació en el Diari Oficial de la Generalitat de la present resolució, mitjançant un escrit dirigit al director general de Desenvolupament Rural, hauran de comunicar l'acceptació expressa de la subvenció concedida. En el cas que l'interessat no ho fera en el termini referit, la resolució dictada perdria la seua eficàcia, i s'acordarà l'arxivament d'aquesta, la qual cosa es notificarà a l'interessat. El model d'acceptació, així com la resta de formularis d'aquestes ajudes es troben en la següent URL: http://www.gva.es/va/proc14484  
2. En el termini d'un mes des de l'endemà de la publicació en el Diari Oficial de la Generalitat de la present resolució, hauran d'aportar a la Direcció General de Desenvolupament Rural la justificació de la constitució d'una garantia, d'acord amb les condicions descrites en el Reglament Delegat (UE) núm. 907/2014 de la Comissió, d'11 de març de 2014, que completa el Reglament (UE) núm. 1306/2013 del Parlament Europeu i del Consell quant als organismes pagadors i uns altres òrgans, la gestió financera, la liquidació de comptes, les garanties i l'ús de l'euro, per un import no inferior al 15 per cent del muntant anual del finançament de la Unió Europea, amb la finalitat d'assegurar la correcta execució del programa.  
  
3. El beneficiari haurà d'obrir i alimentar un compte bancari (compte únic) que s'utilitzarà exclusivament per a totes les operacions financeres (ingressos i despeses) que requerisca l'execució del programa de promoció, i l'ús de targetes de crèdit estarà limitat a aquelles associades al compte únic.  
4. Els beneficiaris de les ajudes hauran de complir amb les obligacions establides en el Reial decret 1363/2018, de 2 de novembre, per a l'aplicació de les mesures del programa de suport 2019-2023 al sector vitivinícola espanyol, i en la resta de normativa aplicable.  
  
Tercer. Modificacions al programa aprovat  
1. Abans de la finalització de l'execució del programa, els beneficiaris podran presentar modificacions dels programes aprovats inicialment.  
  
2. En cap cas es podran modificar a l'alça els pressupostos dels programes, les modificacions no comprometran els objectius del programa en el seu conjunt, no suposaran canvis en l'admissibilitat ni variacions en la puntuació a la baixa, estaran justificades com cal i es comunicaran a la Direcció General de Desenvolupament Rural amb anterioritat a la realització de les accions afectades per aquestes, per a l'estudi i l'autorització.  
No obstant això, i sempre que es complisquen els requisits anteriors, es podrà permetre que s'efectuen de manera automàtica xicotetes modificacions, sense necessitat d'autorització prèvia de l'òrgan gestor però sí amb la prèvia comunicació a aquest. A aquest efecte s'entendran com a xicotetes modificacions les establides en l'article 12 apartat 3 del Reial decret 1363/2018, de 2 de novembre.  
  
Quart. Justificació i pagament de les ajudes  
1. Els programes i accions subvencionats es desenvoluparan en el període comprés entre l'1 de maig de 2021 i el 30 d'abril de 2022.  
  
2. La data de 31 de maig de 2022, és l'establida com a termini màxim de presentació dels documents que acrediten i justifiquen la realització de les activitats subvencionades.  
3. El pagament de l'ajuda aprovada s'efectuarà una vegada realitzades les activitats subvencionades amb justificació prèvia del pagament de les despeses efectuades en el desenvolupament de les activitats mitjançant la presentació de la corresponent sol·licitud de pagament que haurà d'anar acompanyada de la següent documentació:  
a) Un informe resum de les accions desglossades en activitats amb el corresponent import pressupostari i el cost final de cadascuna d'aquestes, així com una avaluació dels resultats obtinguts que poden verificar-se en la data de l'informe.  
b) Un compte justificatiu que contindrà, almenys, per a cada país i cada activitat realitzada: descripció de l'activitat, mercat al qual va dirigida, número d'ordre de factura, factura i concepte, i, quan siga aplicable, nombre d'unitats (persones, nits, dies, botelles, pes, material promocional, hores de treball?), que permeta estimar el preu unitari del producte o servei, l'import sense IVA, import amb IVA, la data i forma de pagament de la factura.  
c) Les factures i altres justificants de despesa dels pagaments realitzats. En el cas d'accions l'execució de les quals se subcontracte a proveïdors de serveis s'haurà d'aportar factura d'aquest proveïdor i prova del pagament efectiu.  
d) Extracte bancari del compte únic en el qual puga comprovar-se la realització dels pagaments justificats.  
e) Mitjans de prova de la realització de les activitats del programa: material fotogràfic o de vídeo, fullets i altres materials promocionals, quaderns de tastos, registres i enllaços web, captures de pantalla- que permeten determinar que les activitats es van realitzar efectivament en les dates i llocs del programa i fent servir els mitjans descrits.  
f) Sol·licitud de reembossament de despeses generals.  
g) Per als imports superiors a 15.000 - es presentaran 3 ofertes com a mínim de diferents proveïdors o justificació que no procedeix i justificació de l'elecció del proveïdor si no és l'oferta econòmica més avantatjosa.  
h) Declaració del beneficiari sobre altres ajudes sol·licitades o concedides per a les mateixes inversions.  
i) Declaració responsable on s'indique que el material d'informació i promoció elaborat en el marc dels programes compleix amb la normativa comunitària i amb la legislació del tercer país en el qual es desenvolupe el programa corresponent.  
4. En el cas de programes la subvenció aprovada dels quals siga igual o superior a 300.000 ?, els beneficiaris hauran de presentar un certificat dels seus estats financers juntament amb la sol·licitud de pagament, en els termes previstos en article 15 apartat 7 del Reial decret 1363/2018, excepte si tenen la consideració d'organisme públic i/o corporació de dret públic.  
5. De conformitat amb els articles 14 i 15 del Reial decret 1363/2018, els beneficiaris podran sol·licitar pagaments intermedis i bestretes, l'import de les quals en el seu conjunt no podrà sobrepassar el 80 per cent del total de la contribució de la Unió Europea.  
  
Cinqué. Recursos  
Contra la present resolució, que exhaureix la via administrativa, es podrà recórrer potestativament en reposició, davant el director de l'Agència Valenciana de Foment i Garantia Agrària, en el termini d'un mes o interposar un recurs contenciós administratiu, davant els jutjats contenciosos administratius de la Comunitat Valenciana en el termini de dos mesos, comptats tots dos terminis a partir de l'endemà de la notificació, de conformitat amb el que es disposa en els articles 123 i 124 de la Llei 39/2015, d'1 d'octubre, de règim jurídic de les administracions públiques i del procediment administratiu comú, així com en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que l'interessat puga interposar qualsevol altre recurs que considere oportú.  
  
  
València, 6 de setembre de 2021.- El director general de Desenvolupament Rural (p. d. Acord 13.09.2011; DOGV 6629, 13.10.2011): David Torres García.  
ANNEX I  
Sol·licituds aprovades  
  
Núm. Expedient Beneficiaria CIF Inversió aprovada Puntuació obtinguda % Ajuda concedida Ajuda concedida Garantia mínima (15 %)   
3445-28 RAQACY ARANLEON, SL. Y71672309 192.465,00 - 50,00 43,51 83.741,52 - 12.561,23 -   
5391-71 SKYWNEJ TRENZA, SL. M70477347 122.510,70 - 35,11 43,51 53.304,41 - 7.995,66 -   
7412-36 JKFHY AND COMPANY, BCS, SL. Q61475910 113.373,00 - 70,00 43,51 49.328,59 - 7.399,29 -   
9265-83 EVULPOO MURVIEDRO, SA. L69058006 679.302,00 - 43,95 43,65 189.423,30 - 44.334,65 -   
3390-34 GNCSJOAF CELLARS, SL. J77736290 374.114,00 - 32,89 43,67 952.878,00 - 24.416,55 -   
1137-09 QSAOTNG VEGAMAR, SL. E69173373 62.179,65 - 40,13 43,51 27.054,37 - 4.058,15 -   
1788-04 FAADCLG VOLVER, SL. Y77215812 315.081,00 - 47,04 43,60 248.055,74 - 20.563,76 -   
1395-94 WZXGQ NOSTRA DE VINOS, SL. B08846532 88.774,40 - 40,70 43,51 38.625,74 - 5.793,86 -   
4196-14 SXNPOIXEQ MANISES, SL. T82357571 9.360,00 - 51,87 43,51 4.072,54 - 610,88 -   
1988-45 OSHZAI LOS FRAILES, SL. F28369000 89.388,00 - 55,70 43,51 38.892,72 - 5.833,91 -   
5267-37 RP BODEGA DE PINOSO, COOP. V. F00415099 20.436,00 - 52,73 43,51 8.891,70 - 1.333,76 -   
9674-49 XNMZRTG COOPERATIVAS DE ALICANTE, COOP. V. H29484128 249.795,00 - 57,00 43,41 132.974,80 - 16.302,87 -   
9846-80 UGEVLG DEL ROURE, SL. T23580323 11.700,00 - 37,50 43,51 5.090,67 - 763,60 -   
1772-50 YCSEXPPEI VALSANGIACOMO, SA. X95806182 60.723,00 - 46,31 43,51 26.420,58 - 3.963,09 -   
0922-02 ERTFVUG INMOBILIARIA, SL. U17205197 38.311,65 - 35,98 43,51 16.669,40 - 2.500,41 -   
1489-52 UI BARONIA DE TURIS COOP. V. O10407088 72.715,50 - 50,90 43,51 31.638,51 - 4.745,78 -   
4362-14 UKGGTNNS BONHOMME, SL. I72534720 57.330,00 - 32,50 43,51 24.944,28 - 3.741,64 -   
7442-25 PQNJ CASA GRAN, SL. F50529988 11.571,30 - 37,50 43,51 5.034,67 - 755,20 -   
5543-65 IFFUR ORIA, SL. L01027121 329.589,00 - 39,50 43,91 708.319,17 - 21.510,63 -   
0899-59 DANKCCX GANDÍA PLA, SA. O12847984 1.076.985,00 - 45,99 43,64 475.183,17 - 70.289,43 -   
3710-72 LYEZZ SIERRA NORTE, SL. H70949523 46.280,00 - 49,35 43,51 20.136,43 - 3.020,46 -   
9038-30 LYLXKBK, S. COOP. W89670705 926.577,00 - 35,72 43,83 966.672,65 - 60.473,05 -   
8948-20 CHJIPH MUSTIGUILLO, SA. K43414419 66.807,00 - 67,50 43,51 29.067,73 - 4.360,16 -   
1573-93 VBXSSMF NODUS, SLU. R93664725 100.457,50 - 49,88 43,51 43.709,06 - 6.556,36 -   
5324-41 JJTIVYV VEGALFARO, SL. T34894502 37.287,90 - 46,37 43,51 16.223,97 - 2.433,59 -   
2022-28 COVIÑAS, COOP. V. G71730188 246.916,80 - 54,75 43,35 326.498,50 - 16.115,02 -   
0709-27 XRCVI UTIEL-REQUENA I1757605E 185.224,00 - 28,50 43,51 80.590,96 - 12.088,64 -   
3733-97 BUUKGEU DE LA VEGA, SL. U84855331 44.460,00 - 40,85 43,51 19.344,55 - 2.901,68 -   
9700-83 PSIGKW WINES, SL. Y45995385 54.603,90 - 26,52 43,51 23.758,16 - 3.563,72 -   
8603-34 VH WINES GROUP, SL. H32164148 250.543,80 - 83,92 43,66 307.630,61 - 16.351,74 -   
2166-70 VZYM DE THARSYS, SL. E06820315 84.240,00 - 49,30 43,51 36.652,82 - 5.497,92 -   
0667-95 QDSEWG WINE CONSULTING, SL. L53077603 18.252,00 - 44,05 43,51 7.941,45 - 1.191,22 -   
2163-27 NJXPRPPRQ, SL. H30422994 60.606,00 - 31,73 43,51 26.369,67 - 3.955,45 -   
TOTAL 6.097.960,10 - 2.653.222,44 -   
  
  
ANNEX II  
Sol·licituds denegades  
  
Núm. Expedient Beneficiària CIF Causa denegació  
0450-16 KWREL ALICANTE E1067141M Desistiment  
3130-17 LHSE DEL COMTAT, SL. H14087358 Desistiment